La revolta dels streltsí de 1698 () va ser una revolta dels regiments de "streltsí" de Moscou durant l'absència de Pere I el Gran per la seva Gran Ambaixada de 1698. Quatre dels regiments, liderats per Fiódor Kolzakov, Iván Chorni (Chamorsa), Afanasi Chubárov i Tijón Gundertmark (en total uns 2.200 soldats), es van rebel·lar després de ser traslladats el 1697 a Velíkiye Luki –en lloc de Moscou–, a la frontera nord-occidental, després de la seva participació en les Campanyes d'Azov de 1695-1696. Les causes de la rebel·lió suggerides usualment pels historiadors han estat la duresa de les marxes (passant gana i havent de portar a coll als oficials davant l'absència de cavalls), l'escàs salari, l'allunyament de les famílies i la promoció d'oficials estrangers als rangs militars superiors.